কৰিমগঞ্জ লোকসভা সমষ্টিৰ ৰিটাৰ্ণং বিষয়া ফনী ভূষণ ৰয়ক নিৰ্বাচন আয়োগে বদলি কৰিছে। কৰিমগঞ্জৰ উপায়ুক্ত হিচাপেও কাৰ্যনিৰ্বাহ কৰি থকা নিৰ্বাচনী বিষয়া ৰয়ক কেন্দ্ৰীয় পৰ্যবেক্ষকে তেওঁৰ বিৰুদ্ধে অভিযোগ কৰাৰ পাছতে বদলি কৰা হয়।
নিৰ্বাচন আয়োগক কেন্দ্ৰীয় পৰ্যবেক্ষকে অভিযোগ কৰে যে ৰয়ৰ 'তেওঁৰ সমষ্টিটোৰ বিষয়ে সম্যক ধাৰণা নাই' আৰু লগতে তেওঁৰ প্ৰদৰ্শন দুৰ্বল।
অসমৰ প্ৰথম পৰ্যায়ৰ পাঁচটা সমষ্টিৰ নিৰ্বাচন অনুষ্ঠিত হোৱাৰ দিনাখনেই তেওঁৰ পদবীৰ পৰা ৰয়ক বদলি কৰা হয়।
নিৰ্বাচন আয়োগে কৰিমগঞ্জ লোকসভা সমষ্টিৰ বাবে সাধাৰণ পৰ্যবেক্ষক হিচাপে অভিনৱ চন্দ্ৰাক পঠিওৱাৰ লগতে আৰক্ষী পৰ্যবেক্ষক হিচাপে সঞ্জীৱ কুমাৰ কালৰাক প্ৰেৰণ কৰিছে।
মুখ্য নিৰ্বাচনী বিষয়াৰ সূত্ৰ অনুসৰি ৰয়ৰ স্থানত ৰাজ্যিক কৃষি বিভাগৰ সঞ্চালক এম এছ মনিৱন্ননক স্থলাভিষিক্ত কৰা হৈছে।
অসমৰ দ্বিতীয় পৰ্যায়ত অহা ১৮ এপ্ৰিলত হ'বলগীয়া নিৰ্বাচনত কৰিমগঞ্জত ভোটগ্ৰহণ অনুষ্ঠিত হ'ব।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
